ΚΑΝΟΝΙΣΜΟΣ (ΕΚ) αριθ. 860/94 ΤΗΣ ΕΠΙΤΡΟΠΗΣ της 18ης Απριλίου 1994 σχετικά με τα σχέδια και τις αιτήσεις συνδρομής, υπό τη μορφή επιχειρησιακών προγραμμάτων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) τμήμα Προσανατολισμού, υπέρ επενδύσεων που ακοσκοπούν στη βελτίωση των συνθηκών μεταποίησης και εμπορίας γεωργικών και δασοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας γεωργικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 23,

Εκτιμώντας:

ότι, δυνάμει του άρθρου 1 του κανονισμού (ΕΟΚ) αριθ. 867/90 του Συμβουλίου της 29ης Μαρτίου 1990 σχετικά με τη βελτίωση των όρων μεταποίησης και εμπορίας δασοκομικών προϊόντων (3), η κοινή δράση που θεσπίστηκε με τον κανονισμό (ΕΟΚ) αριθ. 866/90 επεκτείνεται στον τομέα ανάπτυξης ή ορθολογικής οργάνωσης της εμπορίας και της μεταποίησης των δασοκομικών προϊόντων.

ότι οι αιτήσεις συνδρομής που υποβάλλονται υπό τη μορφή επιχειρησιακών προγραμμάτων στο πλαίσιο της κοινής δράσης θα πρέπει να περιέχουν όλες τις αναγκαίες πληροφορίες για τον έλεγχό τους, σύμφωνα με τις διατάξεις των κανονισμών (ΕΟΚ) αριθ. 866/90 και (ΕΟΚ) αριθ. 867/90 καθώς επίσης και με τις διατάξεις που προβλέπονται στο άρθρο 14 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 περί των διατάξεων εφαρμογής του κανονισμού (ΕΟΚ) αριθ. 2052/88 όσον αφορά το συντονισμό μεταξύ των παρεμβάσεων των διαφόρων διαρθρωτικών ταμείων, αφενός, και μεταξύ των παρεμβάσεων αυτών, και των παρεμβάσεων της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών μέσων, αφετέρου (4), όπως τροποποιήθηκε από τον κανονισμό (ΕΟΚ) αριθ. 2082/93 (5)-

ότι, στην περίπτωση που η παρέμβαση του ταμείου για τη θέση σε εφαρμογή της παρούσας δράσης πραγματοποιηθεί με τη μορφή χορήγησης συνολικών επιδοτήσεων, η υποβολή της αίτησης συνδρομής μπορεί να αποτελέσει αντικείμενο ειδικών λεπτομερών κανόνων εφαρμογής-

ότι τα κράτη μέλη δύνανται, σύμφωνα με το άρθρο 10α του κανονισμού (ΕΟΚ) αριθ. 866/90, να υποβάλουν ενιαίο έγγραφο προγραμματισμού το οποίο θα συγκεντρώνει τις πληροφορίες που απαιτούνται στα σχέδια καθώς επίσης και εκείνες που απαιτούνται στις αιτήσεις συνδρομής- ότι πρέπει να προσδιορισθούν οι απαιτούμενες πληροφορίες στο πλαίσιο των σχεδίων-

ότι πρέπει, κατά συνέπεια, να αντικατασταθεί ο κανονισμός (ΕΟΚ) αριθ. 1935/90 της Επιτροπής της 3ης Ιουλίου 1990 σχετικά με τις αιτήσεις συνδρομής, υπό τη μορφή επιχειρησιακών προγραμμάτων, του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Προσανατολισμού, υπέρ επενδύσεων που αποσκοπούν στη βελτίωση των όρων μεταποίησης και εμπορίας γεωργικών και δασοκομικών προϊόντων (6), ο οποίος προβλέπει αποκλειστικά και μόνο διατάξεις σχετικά με αιτήσεις συνδρομής-

ότι, κατά τη διάρκεια εφαρμογής του κανονισμού (ΕΟΚ) αριθ. 866/90 κατά το παρελθόν, ορισμένοι δικαιούχοι, απεδείχθησαν αναξιόπιστοι ή προέβησαν σε ανωμαλίες μέχρις ότου που οδήγησε σε κατάργηση της κοινοτικής συνδρομής- ότι είναι αναγκαίο να προβλεφθεί ο αποκλεισμός των δικαιούχων αυτών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα σχέδια που αποσκοπούν στη διαρθρωτική βελτίωση των διαφόρων τομέων προϊόντων υποβάλλονται εις διπλούν και περιέχουν τις πληροφορίες και τα έγγραφα που απαριθμούνται στο παράρτημα Ι.

2. Οι αιτήσεις συνδρομής υπό τη μορφή επιχειρησιακών προγραμμάτων υπέρ επενδύσεων που αποβλέπουν στη βελτίωση των όρων μεταποίησης και εμπορίας γεωργικών και δασοκομικών προϊόντων υποβάλλονται εις διπλούν και περιέχουν τις πληροφορίες και τα έγγραφα που απαριθμούνται στο παράρτημα ΙΙ, στο μέτρο που οι πληροφορίες και τα έγγραφα αυτά δεν έχουν ήδη περιληφθεί στα σχέδια που αναφέρονται στην παράγραφο 1.

3. Στην περίπτωση κατά την οποία τα κράτη μέλη υποβάλουν έγγραφο προγραμματισμού που συγκεντρώνει τις πληροφορίες που απαιτούνται στα σχέδια καθώς και εκείνες που απαιτούνται στις αιτήσεις συνδρομής, σύμφωνα με το άρθρο 10α του κανονισμού (ΕΟΚ) αριθ. 866/90, το έγγραφο αυτό υποβάλλεται εις διπλούν και περιέχει τις πληροφορίες και τα έγγραφα που απαριθμούνται στα παραρτήματα Ι και ΙΙ.

4. Οι αιτήσεις που δεν πληρούν τους όρους του παρόντος άρθρου, δεν λαμβάνονται υπόψη.

Άρθρο 2

Για τις περιφέρειες που καλύπτονται από το στόχο αριθ. 1, οι πληροφορίες και τα έγγραφα που αναφέρονται στο άρθρο 1 παράγραφος 1 κοινοποιούνται στην Επιτροπή πριν την 1η Μαΐου 1994.

Άρθρο 3

Εξαιρούνται οι επενδύσεις που προτείνονται από δικαιούχους, οι οποίοι έχουν ήδη λάβει, κατά την πενταετία που προηγείται των αιτήσεων συνδρομής τους, συνδρομή του ΕΓΤΠΕ, οι οποίες δεν πραγματοποιήθηκαν χωρίς βάσιμη δικαιολογία, ή για τις οποίες διαπιστώθηκαν παρατυπίες, οι οποίες οδήγησαν στην κατάργηση της συνδρομής.

Άρθρο 4

Ο κανονισμός (ΕΟΚ) αριθ. 1935/90 καταργείται.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 29. 3. 1990, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 91 της 29. 3. 1990, σ. 7.

(4) ΕΕ αριθ. L 374 της 31. 12. 1988, σ. 1.

(5) ΕΕ αριθ. L 193 της 31. 7. 1993, σ. 20.

(6) ΕΕ αριθ. L 174 της 7. 7. 1990, σ. 16.

ΠΑΡΑΡΤΗΜΑ Ι

Πληροφορίες που αφορούν τα σχέδια που αποβλέπουν στη διαρθρωτική βελτίωση των διαφόρων τομέων προϊόντων (1) 1. Γενική περιγραφή

1.1. Κωδικός αριθμός του σχεδίου: (2)

1.2. Κράτος μέλος:

1.3. Περιφέρειες (NUTS I ή ΙΙ): (3)

1.4. Περιφέρειες που καλύπτονται από το στόχο αριθ. 1 , στόχο 5Β: λοιποί : (4)

1.5. Καλυπτόμενη περίοδος:

1.6. Προσδιορισμός των σχετικών τομέων: (5)

1.7. Φυσικοί και οικονομικοί δείκτες για την παρακολούθηση (6)

2. Πίνακες:

1.1. Επενδυμένοι δημοσιονομικοί πόροι, κατά τα έτη 1991 έως 1993, κατά τομείς:

1.2. Επενδυμένοι δημοσιονομικοί πόροι, κατά τα έτη 1991 έως 1993, κατά έτη:

1.3. Υφιστάμενη ικανότητα:

2.1. Αναμενόμενη ικανότητα:

2.2. Σχέδιο χρηματοδότησης κατά έτη:

2.3. Σχέδιο χρηματοδότησης κατά τομείς:

3. Άλλα στοιχεία που απαιτούνται από το άρθρο 3 παράγραφος 1 του κανονισμού (ΕΟΚ) αριθ. 866/90:

(1) Στο μέτρο που οι πληροφορίες δεν έχουν ήδη περιληφθεί στα σχέδια περιφερειακής ανάπτυξης (στόχος αριθ. 1).

(2) Κωδικοποιείστε ως ακολούθως:

(3) Προσδιορίστε τις καλυπτόμενες διοικητικές περιφέρειες και επισυνάψτε χάρτη στον οποίο εμφανίζεται η οριοθέτηση των περιφερειών αυτών.

(4) Σημειώστε το κατάλληλο τετραγωνίδιο.

(5) Άρθρο 3 παράγραφος 1α του κανονισμού (ΕΟΚ) αριθ. 866/90.

(6) Άρθρο 25 παράγραφος 2 του κανονισμού (ΕΟΚ) αριθ. 4253/88- οι δείκτες αναφέρονται στην υφιστάμενη κατάσταση, καθώς και στους αναμενόμενους στόχους (2 ή 3 δείκτες κατάλληλοι).

(7) Στο μέτρο που οι πληροφορίες δεν έχουν ήδη περιληφθεί στο παράρτημα Ι.

(8) Άρθρο 10 στοιχείο β) του κανονισμού (ΕΟΚ) αριθ. 866/90.

(9) Στην περίπτωση ενιαίου εγγράφου προγραμματισμού σύμφωνα με το άρθρο 10α του κανονισμού (ΕΟΚ) αριθ. 866/90, πίνακας 3.1 = πίνακας 2.2.

(10) Στην περίπτωση ενιαίου εγγράφου προγραμματισμού σύμφωνα με το άρθρο 10α του κανονισμού (ΕΟΚ) αριθ. 866/90, πίνακας 3.2 = πίνακας 2.3.

(11) Επώνυμο, διεύθυνση, τηλέφωνο, τέλεφαξ.

(12) Επώνυμο, διεύθυνση, τηλέφωνο, τέλεφαξ, κωδικός υποκαταστήματος, αριθμός λογαριασμού, κωδικός προϋπολογισμού.

ΠΑΡΑΡΤΗΜΑ ΙΙ

Πληροφορίες σχετικά με τις αιτήσεις συνδρομής και συμμετοχής του ΕΓΤΠΕ (7) 1. Γενικές πληροφορίες σχετικά με το μέτρο:

1.1. Περιγραφή του μέτρου και αιτιολογική έκθεση (π.χ. τεμαχισμός στον τόπο της σφαγής):

1.2. Καλυπτόμενες περιφέρειες και περίοδος: (3)

1.3. Περιφέρειες που καλύπτονται από το στόχο αριθ. 1 , στόχο 5Β λοιποί (4)

1.4. Σχετικοί τομείς:

1.5. Νομοθετικές, ρυθμιστικές ή διοικητικές διατάξεις σε εθνικό επίπεδο: (8)

2. Πίνακες

3.1. Σχέδιο χρηματοδότησης κατά έτη: (9)

3.2. Σχέδιο χρηματοδότησης κατά τομείς: (10)

3. Άλλα στοιχεία που απαιτούνται από το άρθρο 10 του κανονισμού (ΕΟΚ) αριθ. 866/90:

4. Διοικητικά στοιχεία:

4.1. Αρμόδιος φορέας για τη θέση σε εφαρμογή: (11)

4.2. Πρόσωπο με το οποίο γίνονται οι επαφές: (11)

4.3. Αρμόδιος φορέας πληρωμής: (11)

4.4. Αρμόδια τράπεζα πληρωμής: (12)

Πίνακας 1.1.: Επενδυμένοι χρηματοδοτικοί πόροι, κατά τα έτη 1991-1993, κατά τομείς Πίνακας 1.2.: Επενδυμένοι δημοσιονομικοί πόροι, κατά τα έτη 1991-1993 κατά έτος Πίνακας 1.3.: Υφιστάμενη ικανότητα (1): Πίνακας 2.1.:Αναμενόμενη ικανότητα ΣΧΕΔΙΟ ΠΟΥ ΑΠΟΒΛΕΠΕΙ ΣΤΗ ΔΙΑΡΘΡΩΤΙΚΗ ΒΕΛΤΙΩΣΗ ΤΩΝ ΤΟΜΕΩΝ ΓΙΑ ΤΑ ΕΤΗ 1994 ΕΩΣ 1999 Πίνακας 2.2.: Ενδεικτικό σχέδιο χρηματοδότησης κατά έτη ΣΧΕΔΙΟ ΠΟΥ ΑΠΟΒΛΕΠΕΙ ΣΤΗ ΔΙΑΡΘΡΩΤΙΚΗ ΒΕΛΤΙΩΣΗ ΤΩΝ ΤΟΜΕΩΝ ΓΙΑ ΤΑ ΕΤΗ 1994 ΕΩΣ 1999 Πίνακας 2.3.: Ενδεικτικό σχέδιο χρηματοδότησης κατά τομείς ΑΙΤΗΣΗ ΣΥΝΔΡΟΜΗΣ: ΕΠΙΧΕΙΡΗΣΙΑΚΟ ΠΡΟΓΡΑΜΜΑ αριθ.:

Πίνακας 3.1.: Ενδεικτικό σχέδιο χρηματοδότησης κατά έτη ΑΙΤΗΣΗ ΣΥΝΔΡΟΜΗΣ: ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΑΡΙΘ.:

Πίνακας 3.2.: Ενδεικτικό σχέδιο χρηματοδότησης κατά τομείς